text:
200/2013. (VI. 13.) Korm. rendelete egyes kimagasló sporteredmények állami jutalmáról.
A Kormány a  sportról szóló 2004. évi I. törvény 79.  § (1)  bekezdés b)  pont bj)  alpontjában kapott felhatalmazás alapján,
az Alaptörvény 15. cikk (1) bekezdésében meghatározott feladatkörében eljárva a következőket rendeli el:
1. § E rendelet alkalmazásában:
1. edző: a sportról szóló 2004. évi I. törvény (a továbbiakban: Stv.) 77. § b) pontja szerinti edző;
2. földrész: Afrika, Amerika, Ausztrália, Ázsia, Európa;
3. nevelőedző: a  versenyzőt valamely utánpótlás korosztályban legalább két évig folyamatosan felkészítő
természetes személy, akit az  állami jutalomra jogosultság szempontjából e  minőségében a  versenyző
– korlátozott cselekvőképessége, cselekvőképtelensége esetén a  törvényes képviselője, gondnoka
jóváhagyásával − kizárólagosan és visszavonhatatlanul a 4. § (3) bekezdése szerinti eljárásban egyedüliként
meghatároz;
4. sportszakember: az Stv. 77. § p) pontja szerinti olyan sportszakember, aki a versenyző sport világeseményre
történő felkészítésében közreműködött;
5. sport világesemény:
a) a Nemzetközi Olimpiai Bizottság (a továbbiakban: IOC) által szervezett nyári és téli olimpiai játékok;
b) a  Nemzetközi Paralimpiai Bizottság (a továbbiakban: IPC) által szervezett nyári és téli paralimpiai
játékok;
c) a Nemzetközi Világjátékok Szövetsége (a továbbiakban: IWGA) által szervezett Világjátékok;
d) a Nemzetközi Sakkszövetség (a továbbiakban: FIDE) által szervezett Sakkolimpia;
e) a  Siketek Sportjának Nemzetközi Bizottsága (a továbbiakban: ICSD) által szervezett nyári és téli
siketlimpiai játékok;
f ) a Siketek Nemzetközi Sakk Bizottsága (a továbbiakban: ICSC) által szervezett Sakkolimpia;
g) a Vakok Nemzetközi Sakk Szövetsége (a továbbiakban: IBCA) által szervezett Sakkolimpia;
h) a  Szervátültetettek Világjátékainak Szövetsége által szervezett nyári és téli Szervátültetettek
Világjátékai;
i) a Nemzetközi Speciális Olimpia Szövetség (a továbbiakban: SOI) által szervezett nyári és téli Speciális
Olimpia;
6. versenyző: az Stv. 1. § (3) bekezdése szerinti, versenyszerűen sportoló természetes személy.
Állami jutalom 2. § (1) Sport világesemény
a) egyéni versenyszámában,
b) páros versenyszámában,
c) egyéni sportágak 3–6 fős csapatversenyszámában, valamint
d) csapatsportágban
szerzett 1–8. helyezés után állami jutalom nyújtható a (2) bekezdésben foglalt feltételekkel.
(2) Állami jutalom akkor nyújtható, ha a  sport világeseményen legalább három földrész államainak versenyzői vettek
részt, és
a) ha a  sport világeseményt nemzetközi kvalifikációs versenyrendszer alapján rendezték, a  kvalifikációs
versenyeken részt vett államok száma az  állami jutalomra jogosító versenyeredmény szerinti sportági
versenyszámban legalább 15 volt; vagy
b) ha a  sport világeseményt nem nemzetközi kvalifikációs versenyrendszer alapján rendezték, a  sport
világeseményen részt vett államok száma legalább 40 volt, és
ba) egyéni versenyszámban legalább 12 állam;
bb) páros versenyszámban legalább 12 állam;
bc) egyéni sportágak 3–6 fős csapatversenyszámában legalább 10 állam;
bd) csapatsportágban legalább 12 állam
versenyzői szerepeltek.
 (3) Az állami jutalom pénzjutalom.
 (4) A versenyzői pénzjutalom mértéke:
a) az IOC által szervezett olimpiai játékok esetében az 1. mellékletben meghatározott összeg;
b) az IPC által szervezett Paralimpia esetében az 1. mellékletben meghatározott összeg 50 százaléka;
c) az IWGA által szervezett Világjátékok esetében az 1. mellékletben meghatározott összeg 50 százaléka;
d) a FIDE által szervezett Sakkolimpia esetében az 1. mellékletben meghatározott összeg 50 százaléka;
e) a Siketlimpia esetében az 1. mellékletben meghatározott összeg 30 százaléka;
f ) az ICSC által szervezett Sakkolimpia esetében az 1. mellékletben meghatározott összeg 15 százaléka;
g) az IBCA által szervezett Sakkolimpia esetében az 1. mellékletben meghatározott összeg 15 százaléka;
h) a Szervátültetettek Világjátékai esetében az 1. mellékletben meghatározott összeg 15 százaléka;
i) a Speciális Olimpia esetében az 1. mellékletben meghatározott összeg 1 százaléka.
(5) A  sport világeseményen több 1–8. helyezést elért versenyző a  legjobb három eredménye után részesülhet állami
jutalomban.
(6) A  Speciális Olimpia esetében állami jutalom a  SOI szabályzata szerinti versenyrendszerben meghatározott egyes
képességszinteken belül az  eredményesség alapján felállított első divízióban (a továbbiakban: első divízió)
elért 1–8. helyezés alapján adható. Ha az  első divízióban nincs az  1–8. helyezésre elegendő számú versenyző,
az  1–8.  helyezések be nem töltött helyeire a  képességszinten belüli, eredményesség alapján következő második
divízió soron következő legjobb helyezett versenyzői kerülnek.
(7) A Speciális Olimpia esetében az edzői, nevelőedzői és a sportszakemberi jutalom kiszámításának viszonyítási alapját
a (4) bekezdés e) pontjában meghatározott versenyzői pénzjutalom mértéke képezi.
3. § (1) Az  edzők és a  sportszakemberek részére megállapítható állami jutalmak összege a  versenyzők részére kifizetett
állami jutalmak összegének hatvan százaléka, öttusa és triatlon sportágban hetven százaléka.
(2) A  nevelőedzők részére kifizethető állami jutalmak összege a  versenyzők részére kifizetett állami jutalmak
összegének tíz százaléka.
(3) Az  (1)–(2)  bekezdésben foglaltakra figyelemmel az  állami jutalomnak a  4.  § (5)  bekezdés szerint meghatározott
jogosultanként számított mértékét a  Magyar Olimpiai Bizottság (a továbbiakban: MOB) ügyintéző-képviseleti
szerve a  jogosultaknak a  versenyző felkészítésében végzett szakmai munkája mértékére, valamint a  versenyző
sporttevékenységével kapcsolatban közvetlenül vagy közvetett módon végzett tevékenységben való
közreműködése arányára, továbbá a  (4)  bekezdésben foglaltakra tekintettel állapítja meg, a  4.  § (4)  bekezdése
szerinti javaslatok figyelembevételével.
(4) Az  edző, a  nevelőedző, a  sportszakember nem részesülhet magasabb összegű állami jutalomban, mint
a legeredményesebb versenyzőjének járó összeg.
4. § (1) A  sport világeseményen egy személy egy jogcímen – versenyzőként, edzőként, nevelőedzőként vagy
sportszakemberként – részesülhet állami jutalomban, kivéve az  IOC által szervezett olimpiai játékokra felkészítő
edzőt, aki nevelőedzőként is részesülhet jutalomban, azonban a  jutalom összege a  két jogcím esetén sem
haladhatja meg a 3. § (4) bekezdésben meghatározott mértéket.
(2) Az  edző, a  sportszakember és a  nevelőedző személyéről a  (4)  bekezdés szerinti szervezetek írásban tesznek
nyilatkozatot (a továbbiakban: személyi nyilatkozat) a  MOB-nak a  versenyző sport világeseményre történő
kiutazását megelőzően, a  sport világeseményre történő utolsó versenyzői nevezéstől számított hét napon belül.
A  személyi nyilatkozatban az  edző és a  nevelőedző személyét a  versenyzői javaslat (a továbbiakban: versenyzői
javaslat) alapján kell meghatározni. A  versenyzői javaslatot a  személyi nyilatkozathoz csatolni kell. A  személyi
nyilatkozat a versenyzői javaslat nélkül érvénytelen.
(3) A  versenyző – több sport világeseményen való részvétele esetén is – egyszer nevezhet meg nevelőedzőt
sportáganként írásban a  versenyzői javaslatban az  országos sportági szakszövetség, valamint a  MOB részére
az állami jutalomra jogosító helyezést megalapozó sport világesemény hivatalos időszakát legalább harminc nappal
megelőzően. A  versenyző a  versenyzői javaslatot korlátozott cselekvőképessége, cselekvőképtelensége esetén
a  törvényes képviselője, gondnoka jóváhagyásával teszi meg. Ha a  versenyző egy sportágban több nevelőedzőt
nevez meg a  versenyzői javaslatban, a  nevelőedzői jutalom a  sportági nevelőedzők között egyenlő arányban
osztandó fel.
(4) A sport világeseményt követő harminc napon belül az állami jutalomban részesíthető edzőket, sportszakembereket
és nevelőedzőket, valamint azok jutalmának összegét
a) az  IOC által szervezett olimpiai játékok esetében az  országos sportági szakszövetség, sportági szövetség
ügyintéző-képviseleti szerve;
b) az  IPC által szervezett paralimpiai játékok esetében az országos sportági szakszövetség, sportági szövetség,
fogyatékosok országos sportszövetségének ügyintéző-képviseleti szerve;
c) az  IWGA által szervezett Világjátékok esetében az  országos sportági szakszövetség, sportági szövetség
ügyintéző-képviseleti szerve;
d) a FIDE által szervezett Sakkolimpia esetében a Magyar Sakkszövetség ügyintéző-képviseleti szerve;
e) az ICSD által szervezett siketlimpiai játékok esetében a Magyar Hallássérültek Sportszövetségének ügyintéző
képviseleti szerve;
f ) az  ICSC által szervezett Sakkolimpia esetében a  Magyar Hallássérültek Sportszövetségének ügyintéző
képviseleti szerve;
g) az  IBCA által szervezett Sakkolimpia esetében a  Fogyatékkal Élők Sportszervezeteinek Magyarországi
Szövetségének ügyintéző-képviseleti szerve; h) a  Szervátültetettek Világjátékai esetében a  Magyar Szervátültetettek Szövetségének ügyintéző-képviseleti
szerve;
i) a Speciális Olimpia esetében a Magyar Speciális Olimpia Szövetség ügyintéző-képviseleti szerve
javasolja a (2) bekezdés szerinti személyi nyilatkozatnak megfelelően a MOB-nak.
(5) A  (4)  bekezdés szerinti javaslatokat a  MOB ügyintéző-képviseleti szerve bírálja el – a  (4)  bekezdés b)  pontja
esetében a  Magyar Paralimpiai Bizottság (a továbbiakban: MPB) véleményét figyelembe véve –, megállapítva
a 3. § (3) bekezdése szerint a jutalmak jogosultankénti összegét is. A MOB a jutalmazandó edzők, sportszakemberek
és nevelőedzők személyére, valamint azok jutalmának összegére vonatkozó határozatát a  sportpolitikáért felelős
miniszter részére a sport világeseményt követő negyvenöt napon belül továbbítja.
(6) A  2.  § (1)  bekezdés szerinti helyezést elért versenyzőkre és azok jutalmára vonatkozó listát a  MOB továbbítja
a  sportpolitikáért felelős miniszter részére a  sport világeseményt követő negyvenöt napon belül. A  listához
a sport világesemény szervezője által a helyezésekről kiállított hivatalos igazolást is csatolni kell, ha a versenyszám
helyosztó versenyeit lejátszották. Ha a  versenyszámban az  5–8. helyért a  helyosztó versenyeket nem játszották
le, a  sport világesemény szervezője által a  helyezésekről kiállított hivatalos igazolás nélkül a  sport világesemény
5–8. helyezése után csak a 8. helyezésre megállapítható jutalom adható.
(7) A  (2)  bekezdés szerinti személyi nyilatkozat hiányában edző, sportszakember, nevelőedző nem részesülhet állami
jutalomban. Nevelőedző egy versenyző után csak egy sport világesemény esetén részesülhet állami jutalomban.
Eredményességi támogatás 5. § (1) A  sportág nemzetközi szövetsége által szervezett versenyrendszer legmagasabb szintű világbajnokságán,
Európa-bajnokságán olimpiai versenyszámban, paralimpiai versenyszámban szerzett 1–3. helyezés után
a sportpolitikáért felelős miniszter eredményességi támogatást nyújt a (2) bekezdésben foglalt feltételekkel.
(2) Eredményességi támogatás akkor nyújtható, ha:
a) a világbajnokságon legalább három földrész államainak versenyzői vettek részt és a sportági versenyszámban
legalább tizenöt állam versenyzői szerepeltek;
b) az Európa-bajnokságon a sportági versenyszámban legalább tíz állam versenyzői vettek részt.
(3) Olimpiai versenyszám esetén a  versenyzői eredményességi támogatás összegét a  2.  melléklet határozza meg,
a  6.  §  (3) és (4)  bekezdésben foglalt eltéréssel. Paralimpiai versenyszám esetén a  versenyzői eredményességi
támogatás összege az olimpiai versenyszám esetére meghatározott összeg 50 százaléka.
(4) Eredményességi támogatásban
a) a  MOB-ban tagsággal rendelkező országos sportági szakszövetségbe tartozó sportszervezetnek az  (1) és
(2) bekezdés szerinti feltételeket teljesítő versenyzője;
b) a (6) bekezdés szerinti javaslatban meghatározott
ba) a versenyzőt felkészítő edző; valamint
bb) a felkészítésben közreműködő sportszakember
részesülhet.
 (5) Edző, sportszakember nem részesülhet magasabb összegű támogatásban, mint a  legeredményesebb
versenyzőjének járó összeg. Csapatsportág esetében a szövetségi kapitány eredményességi támogatása nem lehet
több mint a legnagyobb támogatásban részesülő versenyző részére javasolt összeg 150 százaléka.
(6) Az eredményességi támogatásban részesítendő személyekre és a támogatás összegére olimpiai versenyszám esetén
az országos sportági szakszövetség, paralimpiai versenyszám esetén az MPB tesz javaslatot a MOB-nak az (1)–(5) és
(7)–(8)  bekezdés, valamint a  6.  § alapján a  sporteseményt követő tíz napon belül, kivéve a  9.  §  (5)  bekezdésben
foglaltakat. A  javaslathoz csatolni kell a  világbajnokság, Európa-bajnokság teljes – minden versenyszámot
tartalmazó – hivatalos jegyzőkönyvét, a  szervező által a  sportesemény jellegéről és a  helyezésekről kiállított
hivatalos igazolást, valamint az  edző és a  sportszakember esetében a  felkészítésben való részvételről szóló
sportszakmai beszámolót és az eredményességi támogatást alátámasztó indoklást. A  javaslatot a MOB ügyintézőképviseleti szerve hagyja jóvá és továbbítja a sportpolitikáért felelős miniszter részére a jóváhagyást követő tizenöt
napon belül, kivéve a 9. § (5) bekezdésben foglaltakat. A sportpolitikáért felelős miniszter a MOB által jóváhagyott
javaslat alapján határozza meg a  támogatandók névsorát és az  eredményességi támogatás összegét a  javaslat
kézhezvételét követő harminc napon belül, kivéve a 9. § (5) bekezdésben foglaltakat.
(7) Azokban a  sportágakban, amelyekben az  összetett eredmény mellett a  részteljesítményeket is értékelik,
a  javaslattevőnek a  versenyző azon eredményét kell figyelembe vennie, amely alapján magasabb összegű
támogatásban részesíthető.
(8) Egy világbajnokságon, Európa-bajnokságon egy személy egy jogcímen – versenyzőként, edzőként vagy
sportszakemberként – részesülhet támogatásban.
6. § (1) Egy sportágban évente, szakáganként, nemenként a felnőtt- és a felnőtt alatti első utánpótlás-korosztály versenyzői,
paralimpiai sportágakban nemenként a  felnőtt korosztály versenyzői, valamint a  versenyzőket felkészítő edzők,
továbbá a felkészítésben közreműködő sportszakemberek részesíthetők eredményességi támogatásban.
(2) Ha az  olimpiai, paralimpiai versenyszámokat nem olimpiai, nem paralimpiai körülmények között rendezik meg,
eredményességi támogatásként a  versenyszám olimpiai, paralimpiai körülmények között történő megrendezése
esetére meghatározott eredményességi támogatás ötven százaléka nyújtható. Nem olimpiai, nem paralimpiai
körülmények közötti versenyrendezésnek minősül, ha az olimpiai, paralimpiai versenyszámot a sportág nemzetközi
sportszövetségének szabályzatában az olimpiára, paralimpiára meghatározott feltételektől eltérően rendezik meg.
(3) Az egyéni sportágak csapatversenyszámaiban, valamint a csapatjáték sportágakban a javaslattevő a 2. mellékletben
foglaltaktól eltérően – sporteredménytől függően – az  egyes versenyzők különböző összegű eredményességi
támogatására (a továbbiakban: egyedi eredményességi támogatás) tehet javaslatot, amely azonban nem
lehet magasabb az  adott helyezésért a  2.  melléklet szerint egyéni versenyszámban adható eredményességi
támogatás összegénél. A  versenyzők egyedi eredményességi támogatásainak együttes összege nem haladhatja
meg ugyanazon helyezés esetére az  egyéni sportágak csapatversenyszámaiban és a  csapatjáték sportágakban
a 2. melléklet szerint – egyedi eltérés nélkül – számítható eredményességi támogatások együttes összegét.
(4) Ha a  versenyző egy világbajnokságon, Európa-bajnokságon több versenyszámban ér el helyezést, a  legjobb
helyezésért teljes összegű eredményességi támogatásra, a  következő helyezésért a  2.  melléklet szerinti
eredményességi támogatás ötven, és minden további helyezésért a 2. melléklet szerinti eredményességi támogatás
huszonöt százalékára jogosult.
(5) Az edzők és a sportszakemberek részére világbajnokság, Európa-bajnokság esetén megállapítható eredményességi
támogatások összege a sportágban a versenyzőknek a 2. melléklet szerint világbajnokság, Európa-bajnokság esetén
nyújtható eredményességi támogatások összegének ötven százaléka, duatlon, triatlon és öttusa sportágban hetven
százaléka lehet.
7. § (1) Az állami jutalom és az eredményességi támogatás kifizetéséről a MOB gondoskodik.
 (2) A MOB az általa teljesített kifizetésekkel a kifizetéstől számított 30 napon belül
a) a jogosult nevének,
b) a kifizetés jogalapjának, és
c) a kifizetett állami jutalom, eredményességi támogatás mértékének
meghatározásával, és a  kifizetés megtörténtének igazolására alkalmas számviteli bizonylat másolatának
benyújtásával a sportpolitikáért felelős miniszter felé elszámol.
8. § (1) Ez a rendelet a kihirdetését követő napon lép hatályba.
 (2) Az  állami olimpiai jutalomról szóló 241/2012. (VIII. 30.) Korm. rendelet (a továbbiakban: R.) 4.  §-a helyébe
a következő rendelkezés lép:
„4. § A sport világeseményen egy személy egy jogcímen részesülhet állami olimpiai jutalomban, kivéve az olimpiára
felkészítő edzőt, aki nevelőedzőként is részesülhet jutalomban a  Nemzetközi Olimpiai Bizottság által szervezett
XXX. londoni nyári olimpiai játékok MOB-nál rendelkezésre álló nevelőedzői jutalmazási kerete terhére.”
(3) Az R. 2013. július 31-én hatályát veszti.
9. § (1) A rendeletet a hatálybalépését követően rendezett sport világesemények esetében akkor is alkalmazni kell, ha a 4. §
(2)  bekezdése szerinti személyi nyilatkozatot és versenyzői javaslatot a  rendelet hatálybalépése előtt kellett volna
megtenni.
(2) Az  (1)  bekezdésben meghatározott esetben a  4.  § (2)  bekezdése szerinti személyi nyilatkozatot és versenyzői
javaslatot a rendelet hatálybalépését követő harminc napon belül kell a MOB részére továbbítani.
(3) A  Speciális Olimpia PyeongChangban (Koreai Köztársaság) 2013. január 29. és február 5. között rendezett Téli
Világjátékai esetében
a) a 4. § (2) bekezdés szerinti személyi nyilatkozatot és versenyzői javaslatot a MOB részére 2013. július 5-ig;
b) a 4. § (4) bekezdés szerinti javaslatot a MOB részére 2013. július 12-ig;
c) a jutalmazandó versenyzők, edzők, sportszakemberek és nevelőedzők személyére, valamint azok jutalmának
összegére vonatkozó 4.  § (5)–(6)  bekezdés szerinti dokumentumokat a  sportpolitikáért felelős miniszter
részére 2013. július 19-ig
kell továbbítani.
 (4) A  2012. évi világbajnokságok és Európa-bajnokságok esetében nyújtandó eredményességi támogatások
tekintetében az 5. § (6) bekezdése szerinti határidők a következők:
a) az eredményességi támogatásban részesítendő személyekre és a támogatás összegére vonatkozó javaslatnak
– olimpiai versenyszám esetén – az  országos sportági szakszövetség, – paralimpiai versenyszám esetén –
az MPB által a MOB részére történő megtételére 2013. július 5.;
b) – olimpiai versenyszám esetén – az  országos sportági szakszövetség, – paralimpiai versenyszám esetén –
az  MPB által tett javaslatnak a  MOB ügyintéző-képviseleti szerve általi jóváhagyására és a  sportpolitikáért
felelős miniszter részére történő továbbítására 2013. július 19.;
c) a  MOB által jóváhagyott javaslat alapján a  támogatandók névsorának és az  eredményességi támogatás
összegének a sportpolitikáért felelős miniszter általi meghatározására 2013. augusztus 2.
(5) A  2013. évi világbajnokságok és Európa-bajnokságok esetében nyújtandó eredményességi támogatások
tekintetében az 5. § (6) bekezdése szerinti határidők a következők:
a) az eredményességi támogatásban részesítendő személyekre és a támogatás összegére vonatkozó javaslatnak
– olimpiai versenyszám esetén – az  országos sportági szakszövetség, – paralimpiai versenyszám esetén –
az MPB által a MOB részére történő megtételére 2014. január 31.;
b) – olimpiai versenyszám esetén – az  országos sportági szakszövetség, – paralimpiai versenyszám esetén –
az  MPB által tett javaslatnak a  MOB ügyintéző-képviseleti szerve általi jóváhagyására és a  sportpolitikáért
felelős miniszter részére történő továbbítására 2014. február 14.;
c) a  MOB által jóváhagyott javaslat alapján a  támogatandók névsorának és az  eredményességi támogatás
összegének a sportpolitikáért felelős miniszter általi meghatározására 2014. március 7.
orbán viktor s. k.,
 miniszterelnök


type: legislation

jurisdiction: Hungary

text:
1994/2013. (XII. 29.) Korm. határozata a Belügyminisztérium, a Miniszterelnökség, a Nemzeti Adó- és Vámhivatal és a Külügyminisztérium fejezetek közötti előirányzat-átcsoportosításról.
A Kormány az államháztartásról szóló 2011. évi CXCV. törvény 33. § (1) bekezdésében biztosított jogkörében eljárva:
a) a Magyarország 2013.  évi központi költségvetéséről szóló 2012.  évi CCIV.  törvény (a  továbbiakban: Kvtv.)
1. melléklet XIV. Belügyminisztérium fejezet, 10. Szervezett Bűnözés Elleni Koordinációs Központ cím terhére,
a Kvtv. 1. melléklet XI. Miniszterelnökség fejezet, 2. Információs Hivatal cím javára 263 ezer forint 1. melléklet
szerinti;
b) a Kvtv. 1. melléklet XIV. Belügyminisztérium fejezet, 7. Rendőrség cím terhére, a Kvtv. 1. melléklet XVI. Nemzeti
Adó- és Vámhivatal fejezet, 2. Bűnügyi Főigazgatóság cím javára 1448 ezer forint 2. melléklet szerinti;
c) a Kvtv. 1.  melléklet XIV. Belügyminisztérium fejezet, 8.  Alkotmányvédelmi Hivatal cím terhére, a  Kvtv.
1.  melléklet XVIII.  Külügyminisztérium fejezet, 1.  Külügyminisztérium központi igazgatása cím javára
32 415 ezer forint 3. melléklet szerinti
egyszeri átcsoportosítását rendeli el.
Felelős: belügyminiszter Miniszterelnökséget vezető államtitkár
külügyminiszter
nemzetgazdasági miniszter
Határidő: azonnal Orbán Viktor s. k.,
 miniszterelnök


text:
130/2010. (XII. 22.) OGY határozata dr. Szanyi Tibor országgyűlési képviselő mentelmi ügyében.
A Magyar Köztársaság Országgyűlése dr. Szanyi Tibor országgyűlési képviselő mentelmi jogát a Pesti Központi Kerületi
Bíróság 33. B. 28.893/2010/2. számú megkeresésével érintett ügyben nem függeszti fel.
Dr. Kövér László s. k.,
az Országgyűlés elnöke


text:
63/2018. (II. 8.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII.  törvény 3. § (2) bekezdése alapján – az Országos Bírósági Hivatal elnökének javaslatára – Baloghné dr. Turay
Zsófiát 2018. február 1. napjától határozatlan időtartamra bíróvá kinevezem.
Budapest, 2018. január 24. Áder János s. k.,
 köztársasági elnök


text:
1869/2017. (XI. 29.) Korm. határozata a Piarista Rend Magyar Tartománya által tervezett beruházás előkészítésének a Beruházás Előkészítési Alapból történő támogatásáról.
A Kormány
 1. egyetért a Piarista Rend Magyar Tartománya által tervezett beruházás előkészítésével;
 2. az  1.  pont szerinti beruházásnak a  Beruházás Előkészítési Alap felhasználásával kapcsolatos döntési hatáskörökről
szóló 222/2017. (VIII. 11.) Korm. rendelet (a továbbiakban: Korm. rendelet) 2. § (2) bekezdés i), k), m), n), o) pontja
szerinti előkészítési fázisaira összesen 1 080 000 000 forint forrást biztosít a  Magyarország 2017. évi központi
költségvetéséről szóló 2016. évi XC. törvény (a továbbiakban: Kvtv.) 1.  melléklet XVII. Nemzeti Fejlesztési
Minisztérium fejezet, 20. Fejezeti kezelésű előirányzatok cím, 61. Beruházás Előkészítési Alap alcím terhére azzal,
hogy az előkészítési fázisokat legkésőbb 2018. október 31. napjáig kell megvalósítani;
3. az 1. pont szerinti beruházás előkészítésének kormányzati felelőseként az emberi erőforrások miniszterét jelöli ki;
 4. felhívja a nemzeti fejlesztési minisztert, hogy a Kvtv. 20. § (5) bekezdése szerinti jogkörében eljárva – a 2. pontban
foglaltak megvalósítása érdekében – gondoskodjon a  Kvtv. 1.  melléklet XVII. Nemzeti Fejlesztési Minisztérium
fejezet, 20. Fejezeti kezelésű előirányzatok cím, 61. Beruházás Előkészítési Alap alcím terhére, a  Kvtv. 1.  melléklet
XX. Emberi Erőforrások Minisztériuma fejezet, 20. Fejezeti kezelésű előirányzatok cím, 55. Egyházi célú központi
költségvetési hozzájárulások alcím, 9. Egyházi közösségi célú programok és beruházások jogcímcsoport
javára összesen a  kifizetésekhez kapcsolódó pénzügyi tranzakciós illetékkel és kincstári díjakkal együtt
1 080 000 000 forint egyszeri átcsoportosításáról, a  fel nem használt rész tekintetében a  Beruházás Előkészítési
Alapba történő visszafizetési kötelezettséggel;
Felelős: nemzeti fejlesztési miniszter
emberi erőforrások minisztere Határidő: az átcsoportosítás tekintetében azonnal
 a fel nem használt rész visszafizetése tekintetében a  6. pont a) alpontja szerinti jelentés
tudomásul vételét követő 15 napon belül
 5. egyetért azzal, hogy a 2. pont szerinti előkészítési fázisokat a Piarista Rend Magyar Tartománya valósítsa meg;
 6. felhívja az emberi erőforrások miniszterét, hogy
a) készítsen jelentést a  Korm. rendelet 7.  § (1)  bekezdése szerinti beszámolási kötelezettség teljesítése
érdekében a  2.  pontban meghatározott előkészítési fázisok végrehajtásának állapotáról, valamint
a felhasznált forrás összegéről,
Felelős: emberi erőforrások minisztere
Határidő: a 2. pont szerinti véghatáridő lejártát követő 30 napon belül
b) az  előkészítési fázisok eredménye alapján készítsen előterjesztést a  Kormány részére a beruházás
folytatásának kérdéséről.
Felelős: emberi erőforrások minisztere
Határidő: a jelentés elfogadását követően
Orbán Viktor s. k.,
 miniszterelnök